# Cotonou

| Cotonou
 |
| --- |
| Panorama gradaPanorama grada |
|  |
| Koordinate: ﻿ / ﻿ |
| **Država** |  Benin
 |
| **Okrug** | Littoral
 |
|  |
| **Vlast**  |
|  - **Gradonačelnik** | Nicéphore Soglo
 |
|  |
| **Površina**  |
|  - **Ukupna** | 79 km²
 |
| **Visina** | 51
 |
|  |
| **Stanovništvo** (2002.)
 |
|  - **Grad** | 665 100
 |
|  |
| **Vremenska zona** | Zapadnoafričko vrijeme UTC+1 (UTC+1)
 |
| **Službena stranica** www.cotonou
 |
| Karta
 |
| Cotonouclass=notpageimage| Cotonou na karti Benina
 |

**Cotonou** (fonetski **Kotonu**) je najveći grad Benina sa svojih 665 100 stanovnika, i najveća luka na ušću rijeke Ouémé u Atlantski ocean

Prizor uobičajenog siromaštva
Iako više nije glavni grad zemlje već je to ponovno Porto-Novo - *Cotonou* je i nadalje u brojnim stvarima de facto prijestolnica zemlje, a iznad svake sumnje u ekonomiji, jer je najveći privredni centar zemlje.

Bulevar Saint Michel

## Geografija

*Cotonou* se prostire na površini 79 od km², na nekadašnjem močvarnom zemljištu - uskom pojasu zemlje od 5 km, između obale Atlantskog oceana i jezera Nokoué kojeg formira rijeka Ouémé prije uvira u ocean.

## Historija

*Cotonou* na jeziku domorodačkog naroda Fon znači **Ušće rijeke smrti**, jer je početkom 19. vijeka to doista i bio, kad se tu prostirala ogromna močvara sa malim selom ribara koje je bilo podložno domorodačkoj Kraljevini Dahomej. Značaj tog malog sela porastao je nakon što su Britanci zabranili trgovinu robovima 1834. i stali provoditi kontrolu luka Ouidah i Porto-Novo koje su dotad bile glavne za tu vrst posla. Vladari Dahomeja iskoristili su priliku da potajice ukrcavaju robove iz luke *Cotonou*.
Za pravi rast naselja zaslužni su Francuzi koji su 1868. sklopili ugovor sa kraljem Dahomeja - Ghezom o najmu tog malog sela za ondašnjih 20 000 franaka godišnje. Oni su izgradili svoju trgovačku stanicu, a već 1885. iskopali kanal od jezera Nokoué do mora i tako omogućili dostupnost do svoje važne utvrde Porto-Novo.

Kad je umro kralj Gheza, naslijedio ga je sin Béhanzin, koji je opozvao sve ugovore koje je njegov otac sklopio sa Francuzima, zbog tog su oni objavili rat Dahomeju. Da si olakšaju okupaciju zemlje izgradili su luku sa lukobranom u *Cotonou* između 1891. - 1893., u koju se iskrcala vojska generala Doddsa koji je poslan da pokori Dahomej.

Nakon žestokog ali uzaludnog otpora vojske kralja Behanzina, Francuska je okupirala Kraljevinu Dahomej 1894. i proglasila je svojom kolonijom, u kojoj je *Cotonou* postao važno trgovačko središte i luka, a Porto-Novo glavni grad.
Francuzi su izgradili željezničku prugu od *Cotonou* do Parakoua, odatle se roba mogla cestama prevoziti do rijeke Niger (322 km), to je omogućilo da luka u *Cotonou* postane glavna za velik dio zemalja Gvinejskog zaljeva i Sahela.

Nakon osamostaljenja zemlje 1960., brojna ministarstva počela su se seliti iz manjeg Porto-Nova u *Cotonou*, tako da je on 1970-ih postao politički i administrativni centar države, a Porto-Novo ostao glavni grad samo na papiru. Nakon demokratske reobnove zemlje 1990-ih, - Porto-Novo je ponovno potvrdio svoj status - glavnog grada Benina, ali predsjednik i dobar dio ministarstava još uvijek borave u *Cotonou*.

## Znamenitosti

Katedrala iz Cotonoua
Najveća atrakcije grada su *Stadion prijateljstva*, katolička katedrala *Notre Dame des Apotres*, *Centralna džamija*, *Stari most* i *Dantokpa* tržnica na otvorenom od 20 hektara, za koju se tvrdi da je najveća u Africi.

## Privreda, transport školstvo

Cotonou je ekonomski centar Benina i najveća luka u zemlji iz koje se izvozi palmino ulje, kopar, kikiriki, pamuk, kava, duhan, drvo i neki drugi poljoprivredni artikli. U gradu ima tekstilnih tvornica, pivovara i mlinova za proizvodnju palmina ulja, i velika cementara vlasništvo njemačke kompanije HeidelbergCement.

U gradu djeluje *Univerzitet u Abomey-Calaviju*, osnovan 1970. kao *Université du Dahomey*, kojem je 1975. promjenjeno ime u Nacionalni univerzitet u Beninu, a 2000. u današnje ime.

Grad ima međunarodni aerodrom - Cardinal Bernardin Gantin (IATA kod: COO, ICAO kod: DBBB)

## Klima

*Cotonou* ima Tropsku savansku klimu po Köppenovoj klasifikaciji klime, sa dvije kišne i dvije sezone suša. Sezone kiša su april - jul i septembar - oktobar kad padne prosječno od 800 do 1 200 mm kiša. Od decembra do januara kad je sušna sezona, pušu suhi vjetrovi harmatan iz Sahare. Temperature su relativno konstantne tokom cijele godine, prosječne najviše temperature kreću se oko 30 °C, a najniže oko 25 °C.

| skupi**Klimatološki medijani za Cotonou** |
| --- |
| Mjesec
 | jan-sij | feb-velj | mar-ožu | apr-tra | maj-svi | jun-lip | jul-srp | aug-kol | sep-ruj | okt-lis | nov-stu | dec-pro | godina
 |
| Srednji maksimum (°C)
 | 28
 | 28
 | 28
 | 28
 | 27
 | 26
 | 29
 | 26
 | 26
 | 27
 | 28
 | 27
 | **26,9** |
| Srednji minimum (°C)
 | 23
 | 25
 | 26
 | 26
 | 24
 | 23
 | 23
 | 23
 | 23
 | 24
 | 24
 | 24
 | **24** |
| Precipitacija (mm)
 | 33
 | 33
 | 117
 | 125
 | 254
 | 366
 | 89
 | 38
 | 66
 | 135
 | 58
 | 13
 | **1 327** |
| *Izvor:*  |

## Gradovi prijatelji

* Kina, Taipei od 1967.
* Francuska, Créteil od 1986.
* Brazil, Salvador od 1987.
* SAD, Atlanta od 1995.
* Francuska, Rosny-sous-Bois od 2006.

## Reference

## Vanjske veze

* *Cotonou ça bouge au Bénin* (`fr`)
* *Cotonou*  na portalu Encyclopædia Britannica (`en`)